钦定古今图书集成/明伦汇编/家范典/第040卷 > 《诫子书》王修
## 钦定古今图书集成/明伦汇编/家范典/第040卷 > 《诫子书》王修

人之居世，忽去便过日月，可爱也。故禹不爱尺璧而
爱寸阴。时过不可还，若年大不可少也。欲汝早之，未
必读书，并学作人。欲令见举动之宜，观高人远节。志
在善人左右，不可不慎。善否之要，在此际也。行止与
人，务在饶之。言思乃出，行详乃动，皆用情实道理，违
斯败矣。父欲令子善，唯不能杀身，其馀无惜也。